My Heart Will Go On
"My Heart Will Go On" ir kanādiešu dziedātājas Selinas Dionas singls no viņas studijas albuma Let's Talk About Love. Tāpat šī ir 1997. gada filmas "Titāniks" tituldziesma. Dziesmas komponists ir Džeimss Horners, bet teksta autors — Vills Dženingss. Šī ir viena no visu laiku pārdotākajām dziesmām, tai skaitā 1998. gada vispārdotākā. Dziesma saņēma vairākas balvas, tai skaitā Oskaru par "labāko dziesmu". Dziesma ierindojās vairāku valstu topu pirmajā pozīcijā.